комедийни истории за Капитани
- Лейтенант, като най-младши член на нашия съвет, давам думата първо на Вас.
- Господин полковник, господа офицери... Предлагам да вземем по 8 бутилки водка на човек.
- Дааа... Лейтенант, вие сте млад и от скоро сте сред нас, така че Ви е простено, да не сте запознат с историята на поделението. Преди 5 години бяхме взели по 8 бутилки на човек, със съжаление трябва да призная, че в този случай изгубихме автобуса. Оценявам вашето предложение, като вяра в стабилните основи на поделението, но не се приема. Капитане, какво е вашето предложение?
- Господин полковник, Господа офицери... Предлагам да вземем по 7 бутилки водка на човек.
- Вие разбира се сте по-отдавна със нас, но няма как да знаете, че преди 4 години на ежегодния пикник по случай откриването на риболовния сезон бяхме взели по 7 бутилки водка на човек и това доведе до загубата на радиста. Една наистина позорна случка... Майоре, какво е вашето предложение?
- Господин полковник, господа офицери... предлагам да вземем по 6 бутилки на човек.
- Ама това на нищо не прилича. Мога да простя на младите момчета, те са отскоро при нас, но Вие сте в това поделение почти наравно с мен. Много добре знаете, че преди 6 години бяхме взели по 6 бутилки водка на човек и си изгубихме въдиците... Добре слушайте моето решение. Взимаме по 10  бутилки на човек. Оставяме въдиците и радиста и никакво излизане от автобуса!